

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

 **Općinski načelnik**

**KLASA: 940-04/18-01/1**

**URBROJ: 2121/11-18-10**

**Šodolovci, 24. svibnja 2018.**

Općina Šodolovci, temeljem članka 11. stavka 2. Zakona o pravu na pristup informacijama („Narodne novine“ broj 25/13 i 85/15), članka 29. stavka 5. Zakona o poljoprivrednom zemljištu („Narodne novine“ broj 20/18) i članka 46. Statuta općine Šodolovci („službeni glasnik općine Šodolovci“ broj 3/09, 2/13, 7/196 i 4/18) općinski načelnik općine Šodolovci dana 24. svibnja 2018. objavljuje

**OBAVIJEST O JAVNOM UVIDU**

**u nacrt Prijedloga Programa raspolaganja poljoprivrednim zemljištem**

**u vlasništvu Republike Hrvatske na području Općine Šodolovci**

**Javni uvid traje od 25. svibnja do 8. lipnja 2018. u prostorijama općine Šodolovci u vremenu od 07,00 do 15,00 sati**

 Pozivamo predstavnike zainteresirane javnosti da najkasnije 8. lipnja 2018. do 15:00 sati dostave svoje prigovore, prijedloge i primjedbe na predloženi nacrt Programa raspolaganja poljoprivrednim zemljištem u vlasništvu Republike Hrvatske na području Općine Šodolovci (dalje: Program), putem pošte ili osobno na adresu Općina Šodolovci, Ive Andrića 3, Šodolovci, 31215 Ernestinovo ili slanjem e-maila na adresu: procelnik@sodolovci.hr .

 Bez obzira na način dostave, prigovori, prijedlozi i primjedbe moraju prispjeti u Općinu Šodolovci do navedenog roka jer se dan predaje pošti na dan isteka roka neće uzimati kao predaja u roku.

 Prigovori, prijedlozi i primjedbe na predloženi nacrt prijedloga Programa dostavljaju se isključivo na obrascu za savjetovanje sa zainteresiranom javnošću kojeg možete preuzeti na službenoj mrežnoj stranici Općine Šodolovci.

 Prigovori, prijedlozi i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

 Nacrt prijedloga Programa objavljen je u elektronskom obliku na službenoj mrežnoj stranici Općine Šodolovci [www.sodolovci.hr](http://www.sodolovci.hr) i oglasnim pločama u naseljima Općine Šodolovci.

 Nacrt prijedloga Programa predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Programa.

 Po provedenom javnom uvidu izradit će se izvješće o provedenom uvidu i savjetovanju sa zainteresiranom javnošću, koje će biti objavljeno na službenoj mrežnoj stranici Općine Šodolovci [www.sodolovci.hr](http://www.sodolovci.hr) .

 OPĆINSKI NAČELNIK:

 Dipl. ing. Mile Zlokapa, v.r.